Il-Membri tal-PE approvaw pjanijiet biex jittejjeb ir-rispons għad-diżastri permezz tal-aġġornament tal-mekkaniżmu ta' difiża ċivili tal-UE u l-ħolqien ta' kapaċità ta' riżerva addizzjonali. Fit-12 ta' Frar, il-Membri tal-PE vvutaw favur tisħiħ tal-mekkaniżmu ta' difiża ċivili tal-UE biex l-Istati Membri jiġu megħjuna jirrispondu b'aktar rapidità u effikaċja fil-każ ta' emerġenzi u diżastri, kemm dawk rikorrenti kif ukoll dawk mhux mistennija. Il-Membri tal-PE jipproponu li l-mod kif jiġu indirizzati d-diżastri jittejjeb permezz tal-kondiviżjoni aktar effiċjenti ta' riżorsi bħal pereżempju sptarijiet fuq il-post. Id-diżastri, kemm dawk naturali kif ukoll dawk ikkawżati mill-bniedem, jistgħu jolqtu kwalunkwe post, u jikkawżaw ħsarat sinifikanti : fl-2017, fl-Ewropa mietu 200 persuna kawża ta' diżastri naturali, waqt li l-ispejjeż tal-ħsarat kienu jammontaw għal kważi EUR 10 biljun. Il-Membru Taljana tal-PPE , li hija l-Membru inkarigata biex tmexxi l-pjanijiet fil-Parlament, qalet li emerġenzi riċenti bħad-diżastri fil-Greċja fl-2018 u fil-Portugall fl-2017 urew li l-pajjiżi tal-UE waħedhom m'għandhomx biżżejjed riżorsi ta' rispons, ħafna drabi minħabba lakuni operazzjonali. L-appoġġ li jeżisti diġà Diġà teżisti sistema kollaborattiva ta' għajnuna reċiproka, magħrufa bħala l-Mekkaniżmu tal-Unjoni għall-Protezzjoni Ċivili. Jekk pajjiż tal-UE ikun jeħtieġ assistenza minħabba diżastru, jista' jitlob għall-għajnuna. Din is-sistema, ibbażata fuq kontribuzzjonijiet volontarji mill-pajjiżi parteċipanti, uriet li għandha kapaċità limitata, speċjalment jekk diversi pajjiżi jħabbtu wiċċhom ma' l-istess tip ta' diżastru fl-istess ħin. Is-sistema attwali m'għandhiex kapaċità ta' riżerva tal-UE biex tkun tista' tgħin jekk l-Istati Membri ma jkunux jistgħu. Minn meta ġie varat fl-2001, il-Mekkaniżmu tal-Unjoni għall-Protezzjoni Ċivili ġie attivat aktar minn 300 darba Aqsam din il-kwotazzjoni ma' ħaddieħor: RescEU: riżerva ġdida ta' riżorsi ta' emerġenza Il-Parlament jinsisti li tiġi stabbilita riżerva ġdida ta' riżorsi, magħrufa bħala RescEU. Din ir-riżerva għandha tiġi attivata biss meta r-riżorsi tal-pajjiżi tal-UE ma jkunux biżżejjed. Ir-riżerva komuni Ewropea tkun tinkludi r-riżorsi meħtieġa bħala rispons għal diżastri, bħal pereżempju ajruplani għat-tifi tan-nar fil-foresti, pompi speċjali tal-ilma, sptarijiet fuq il-post u timijiet mediċi ta' emerġenza. Deċiżjoni biex jintużaw riżorsi tar-RescEU tkun trid tittieħed mill-Kummissjoni Ewropea b'koordinazzjoni mill-qrib mal-pajjiż li jagħmel it-talba u mal-Istati Membri li jkollhom ir-riżorsi jew li jikruhom. Il-kondiviżjoni tal-għarfien u l-lezzjonijiet Ir-regoli l-ġodda għandhom l-għan li jtejbu l-ġestjoni tar-riskju tad-diżastri permezz ta' konsultazzjoni, l-użu ta' esperti u rakkomandazzjonijiet għal miżuri ta' segwitu. Il-Membri tal-PE taw l-appoġġ tagħhom għat-tisħiħ tan-Netwerk tal-Għarfien tal-Protezzjoni Ċivili tal-UE għall-kondiviżjoni tal-għarfien u l-faċilitazzjoni ta' skambji bejn dawk kollha involuti fil-protezzjoni ċivili u l-ġestjoni tad-diżastri, b'enfasi partikolari fuq professjonisti u voluntiera żgħażagħ. Il-passi li jmiss It-test finali se jidħol fis-seħħ ladarba jiġi adottat formalment mill-Kunsill tal-Ministri, u għandu jkun applikabbli sas-sajf tal-2019. It-test tal-ftehim proviżorju It-test tal-ftehim proviżorju Segwi l-progress tal-proposta leġiżlattiva Stqarrija għall-istampa dwar il-votazzjoni fil-plenarja (12 ta' Frar 2019) Tgħarrif Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF